ai4bharat/Pralekha huggingface dataset:
मंत्रिमंडळ
पंतप्रधान-किसान योजने अंतर्गत दुसऱ्या हप्त्यासाठी आधार-संबंधित अटी शिथिल करायला मंत्रिमंडळाची मंजुरी
नवी दिल्ली, 28 फेब्रुवारी 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने प्रधानमंत्री किसान सम्मान निधी ही नवीन केंद्रीय योजना सुरु केली आहे. देशभरात 2 एकरपर्यंत शेतजमीन असलेल्या सर्व छोट्या आणि अल्प भूधारक शेतकऱ्यांच्या कुटुंबांना आर्थिक मदत पुरवण्यासाठी वार्षिक 6000 रुपये सहाय्य या योजनेअंतर्गत दिले जाणार आहे. माननीय पंतप्रधानांनी 24 फेब्रुवारी, 2019 रोजी या योजनेचा शुभारंभ केला आहे. ही रक्कम प्रत्येकी 2 हजार रुपयांच्या 3 हप्त्यांमध्ये लाभार्थ्यांच्या बँक खात्यात थेट जमा केली जाणार आहे. पहिल्या हप्त्यात देशभरातील एक कोटीहून अधिक शेतकऱ्यांच्या कुटुंबांना 2000 कोटी रुपयांपेक्षा जास्त रक्कम देण्यात आली आहे. उर्वरित लाभार्थ्यांना लवकरच पहिला हप्ता दिला जाणार आहे.
या योजनेअंतर्गत 1 एप्रिल, 2019 नंतर 2 रा हप्ता मंजूर होईल. या संबंधात, केंद्रीय मंत्रिमंडळाने 1.2.2019 रोजी योजना मंजूर करताना सांगितले की, दुसरा हप्ता जारी करण्यासाठी लाभार्थ्यांचे आधार संलग्न बँक खाते आवश्यक आहे. मात्र दुसऱ्या हप्त्यासाठी 100 % आधार संलग्न बँक खाती मिळविणे कठीण होणार आहे, कारण आधारधारकांच्या तपशीलांचे बायो-मेट्रिक प्रमाणीकरण आवश्यक आहे. लाभार्थींचा आधार क्रमांक असणा-या व्यक्तींची माहिती घेतली नाही तर 2 एप्रिल 2019 रोजी दुसऱ्या हप्त्याला विलंब होईल आणि शेतकऱ्यांमध्ये असंतोष निर्माण होईल. त्यामुळे, ही अट शिथिल करण्यात आली आहे. तिसऱ्या हप्त्यासाठी मात्र ही अट लागू असेल. मात्र दुसऱ्या हप्त्यासाठी आधार क्रमांक अनिवार्य असेल. ही रक्कम देण्यापूर्वी माहितीची वैधता तपासण्याबाबत सरकार योग्य उपाययोजना करेल.
B.Gokhale/S.Kane/P.Kor
(Visitor Counter : 71
संसदीय कामकाज मंत्रालय
संसदीय कामकाज मंत्रालयाने आझादी का अमृत महोत्सव  निमित्त आठवडाभर चालणाऱ्या आयकॉनिक सोहळ्यांतर्गत ‘युवा संसदेचे व्हिडिओ-ट्यूटोरियल’प्रदर्शित केले
नवी दिल्ली, 30 मे 2022
‘युवा संसदेचे व्हिडिओ-ट्यूटोरियल आज संसद TV या वाहिनीवर प्रदर्शित झाले. अनेक प्रेक्षकांनी व्हिडिओ-ट्यूटोरियल पहिले. भिन्न विचारधारांच्या प्रति सहिष्णुता दर्शविणे, वादविवाद आणि चर्चा करून समस्या सोडवणे या युवा संसदेच्या उदात्त आदर्शांचा अंगीकार करण्यावर या ट्यूटोरियलमध्ये भर दिला आहे. आपल्या लोकशाहीची पाळंमुळं अधिक मजबूत करण्यासाठी विद्यार्थीवर्गात लोकशाहीच्या तत्वांचा प्रसार करण्यासह त्यांना संसदीय कार्यपद्धती आणि कामकाजाची अधिक माहिती करून देण्याचा उद्देश यामागे आहे. या ट्यूटोरियल मध्ये आझादी का अमृत महोत्सव विषयी संदेश आहे.
या ट्यूटोरियलचे पुनःप्रसारण संसद टीव्हीवर खालील दिलेल्या वेळापत्रकानुसार केले जाईल:-
पहिले पुनःप्रसारण - 02.06.2022 रोजी दुपारी 2 वाजता
दुसरे पुनःप्रसारण - 05.06.2022 रोजी संध्याकाळी 6 वाजता
हे व्हिडिओ-ट्यूटोरियल मंत्रालयाच्या राष्ट्रीय युवा संसद योजनेच्या  YouTube चॅनेलवर देखील उपलब्ध आहे आणि ते https://youtu.be/ut32HqVbHeg वर पाहता येईल.
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
जलशक्ती मंत्रालय
स्वच्छ भारत मिशन-ग्रामीण अंतर्गत उद्या ‘जागतिक शौचालय दिन’ साजरा करण्यात येणार
जलशक्ती मंत्र्यांच्या हस्ते सर्वोत्कृष्ट जिल्हे/राज्यांना स्वच्छता पुरस्कार प्रदान केले जाणार
नवी दिल्ली, 18 नोव्हेंबर 2020
जलशक्ती मंत्रालयाच्या पिण्याचे पाणी आणि स्वच्छता विभागाकडून उद्या, 19 नोव्हेंबर रोजी स्वच्छ भारत मिशन-ग्रामीण अंतर्गत ‘जागतिक शौचालय दिन’ साजरा करण्यात येणार आहे. स्वच्छतेबाबत जनजागृती करण्यासाठी आणि स्वच्छता क्षेत्रात महत्त्वपूर्ण योगदानासाठी जिल्हा/ राज्यांना पुरस्कार प्रदान करण्यात येणार आहे.
केंद्रीय जलशक्ती मंत्री गजेंद्र सिंग शेखावत आणि राज्यमंत्री रतन लाल कटारीया दूरदृश्य प्रणालीच्या माध्यमातून सर्वोत्कृष्ट जिल्हे/राज्यांना ‘स्वच्छता पुरस्काराने’ सन्मानित करणार आहेत.
स्वच्छ भारत मिशन ग्रामीणचा दुसरा टप्पा पहिल्या टप्प्यातील  सफलता जारी ठेवण्यासाठी वेळेअगोदर सुरु करण्यात आला आहे. देशभर स्वच्छ सुंदर सामुदायिक शौचालय उभारणे आणि सामुदायिक शौचालय अभियान  यासारखे सामुदायिक स्वच्छता संकुल  सौंदर्यीकरण उप्रकम गेल्या सहा वर्षांत हाती घेतले आहेत.M.Chopade/S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
रेल्वे मंत्रालय
रेल्वे रुळांलगत वावरणाऱ्या प्राण्यांच्या सुरक्षिततेसाठी उचललेली पावले
रेल्वे रुळांवर येणाऱ्या प्राण्यांच्या मृत्यूंची संख्या कमी करण्यासाठी विभागीय रेल्वेने अनेक प्रतिबंधात्मक उपाय केले आहेत, ज्यात पुढील गोष्टींचा समावेश आहे:
i. कचरा साफ करणे आणि रेल्वे मार्गांजवळील जंगली झुडपे काढून टाकणे.
ii. गुरे/प्राणी येण्याची जास्त शक्यता असलेल्या भागात वारंवार शिट्टी वाजवून प्राण्यांना त्या मार्गांवरून बाजूला करण्यासाठी, रेल्वेगाडीतील कर्मचाऱ्यांमध्ये नियमितपणे जागरुकता निर्माण करणे.
iii. प्रमुख शहरांच्या जवळ तसेच गुरे/प्राणी जेथे हमखास रेल्वमार्ग ओलांडतात,अशा ठिकाणी कुंपण/सीमा भिंत बांधणे.
iv. गावागावांतून गुरे रुळावर येऊ नयेत याची काळजी घेण्यासाठी आवश्यक पावले उचलण्यासाठी चर्चासत्र/प्रचाराद्वारे ग्रामस्थांचे समुपदेशन करणे.
iv. रेल्वे ट्रॅकजवळ जनावरांचे कळप येऊ नयेत यासाठी रेल्वे रुळावर अन्नाचा कचरा टाकण्याचे टाळणे.
वनक्षेत्रातून जाणाऱ्या रेल्वेमार्गांवरही अशाप्रकारे अनेक पावले उचलण्यात आली आहेत, ज्यात पुढील गोष्टींचा समावेश आहे:
I. अपघातप्रवण ठिकाणी वेगावर प्रतिबंध घालणे.
ii. रेल्वेगाडी चालकांना हत्ती आणि इतर प्राण्यांच्या उपस्थितीबद्दल सावध करण्यासाठी योग्य ठिकाणी खुणांचे बोर्ड लावणे.
iii. गरजेच्या तुरळक ठिकाणी कुंपण घालण्याची तरतूद करणे.
iv. हत्ती ओलांडून जाण्याची शक्यता असलेल्या ठिकाणी नाविन्यपूर्ण अशा पध्दतीने मधमाशांचा आवाज ऐकू येईल, अशी व्यवस्था करणे.
v. परिसरातील वन अधिकाऱ्यांशी सल्लामसलत करून अपघात प्रवण ठिकाणी वन्यजीवांच्या हालचालीसाठी भुयारे आणि उंचवटे बांधणे.
vi. स्टेशन मास्तर आणि लोको पायलट यांना सावध करून वेळेवर सूचना देण्यासाठी रेल्वे नियंत्रण कार्यालयांमधे वन विभागाचे कर्मचारी आणि हत्तींचा मागोवा घेणारे यांच्याशी संपर्क करून त्यांना नियुक्त करण्यात आले आहे.
ही माहिती रेल्वे, दळणवळण आणि इलेक्ट्रॉनिक आणि माहिती तंत्रज्ञान मंत्री श्री अश्विनी वैष्णव यांनी आज राज्यसभेत एका प्रश्नाच्या लेखी उत्तराद्वारे दिली.
गृह मंत्रालय
गृह मंत्रालयाने यावर्षीच्या नैऋत्य मोसमी पावसात उद्भवणाऱ्या नैसर्गिक आपत्तींसाठीच्या सज्जतेचा आढावा घेण्यासाठी राज्ये/केंद्र शासित प्रदेशांचे आपत्ती व्यवस्थापन सचिव आणि मदत आयुक्तांची घेतली वार्षिक बैठक
केंद्रीय गृह मंत्रालयाने राज्ये/केंद्रशासित प्रदेशांच्या आपत्ती व्यवस्थापन विभागाचे सचिव आणि मदत आयुक्तांची आज दूर दृश्य प्रणाली द्वारे वार्षिक बैठक घेतली. 2021 च्या नैऋत्य मोसमी पावसात उद्भवणाऱ्या नैसर्गिक आपत्तींसाठीच्या सज्जतेचा आढावा घेण्यासाठी ही परिषद आयोजित करण्यात आली होती.
केंद्रीय गृह सचिवांच्या अध्यक्षतेखाली ही बैठक झाली. संपूर्ण वर्षभर अखंड सज्जता राखण्याच्या दृष्टीने क्षमता उभारण्याच्या आवश्यकतेवर गृह सचिवानी भर दिला. नैऋत्य मोसमी पावसात येणारा मुसळधार पाऊस, पूर किंवा इतर कोणत्याही संभाव्य आपत्तीत ऑक्सिजन निर्मिती सयंत्रे, सर्व वैद्यकीय सुविधा सुरक्षित राखण्यासाठी अतिरिक्त प्रयत्न करण्याची सूचना त्यांनी सर्व अधिकाऱ्यांना केली. कोविड महामारीच्या काळात पूर, चक्रीवादळ, भूकंप यासारख्या नैसर्गिक आपत्तीमुळे कमीतकमी नुकसान राखण्यासाठी सर्व केंद्र आणि राज्य सरकारी संबंधित अधिकाऱ्यांनी सज्जता राखावी असे आवाहन त्यांनी केले.
राष्ट्रीय रिमोट सेन्सिंग केंद्राने विकसित केलेल्या आपत्कालीन व्यवस्थापनासाठीच्या राष्ट्रीय डाटाबेसची 4.0 ही चौथी आवृत्ती त्यांनी जारी केली. हवामान खात्याकडून येणाऱ्या सूचना आणि इशारे एकत्र करून देशात आपत्तीचा धोका कमी करण्यासाठी जिल्हा स्तरावरच्या आपत्ती व्यवस्थापन यंत्रणांपर्यंत या माहितीचा प्रसार करण्यासाठी हा डाटाबेस उपयुक्त ठरतो.
हवामान,इशारा, प्रतिसाद आणि सज्जता यासाठीच्या उपाययोजना आणि आपत्ती व्यवस्थापन क्षेत्रात क्षमता वृद्धिंगत करण्यासाठी भविष्यातला आराखडा याबाबत भारतीय हवामान खात्याने सादरीकरण केले.
राज्ये आणि केंद्र शासित प्रदेशांचे प्रतिनिधी, केंद्रीय मंत्रालये, भारतीय हवामान खाते, केंद्रीय सशस्त्र पोलीस दल यासह संबंधित विभागांचे प्रतिनिधी बैठकीला उपस्थित होते. आपतीसाठी सज्जता,पूर्व इशारा प्रणाली, पूर, धरण व्यवस्थापन, राज्ये आणि केंद्रशासित प्रदेशांचे आपत्ती व्यवस्थापन आराखडे यासह इतर मुद्यावर बैठकीत चर्चा झाली.
भूविज्ञान मंत्रालय
26 डिसेंबर रोजी कंकणाकृती सूर्यग्रहण
नवी दिल्ली, 17 डिसेंबर 2019
येत्या 26 डिसेंबरला कंकणाकृती सूर्यग्रहण होणार आहे. भारतात कर्नाटकचा काही भाग, केरळ आणि तामिळनाडू या दक्षिणेकडच्या राज्यात अरुंद मार्गिकेत हे ग्रहण सूर्योदयानंतर पाहता येईल. उर्वरित देशभरात हे ग्रहण खंडग्रास स्थितीत दिसेल.
दक्षिण भारतात कन्ननूर, कोईम्बतूर, कोझीकोडे, मदुराई, मेंगलोर, उटी, तिरुमलापल्ली आदी भागात हे ग्रहण कंकणाकृती स्वरुपात दिसेल. बंगलोर मध्ये सुमारे 90 टक्के, चेन्नईत 85, मुंबईत 79 टक्के, कोलकात्यात आणि दिल्लीत 45 टक्के स्वरुपात पाहता येईल.
सकाळी 8 वाजता खंडग्रास ग्रहणाला प्रारंभ होईल. सकाळी 9 वाजून 6 मिनिटांनी स्थिती पाहता येईल. कंकणाकृती सूर्यग्रहण 12 वाजून 29 मिनिटांनी समाप्त होईल. खंडग्रास सूर्यग्रहण 1 वाजून 36 मिनिटांनी समाप्त होईल.
21 जून 2020 रोजी भारतातून पुढील सूर्यग्रहण पाहता येईल. हे देखील कंकणाकृती सूर्यग्रहणच असेल. ग्रहणाचे कंकणाकृती स्वरुप भारताच्या उत्तर भारतातून दिसेल. देशाच्या उर्वरीत भागात हे ग्रहण खंडग्रास स्थितीत दिसेल.
S.Tupe/J.Patankar/P.Kor
(Visitor Counter : 84
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 212.75 cr Total Vaccine doses  have been administered so far under Nationwide Vaccination Drive
- 22,40,162 doses administered in last 24 hours
- India's Active caseload currently stands at 59,210
- Active cases stand at 0.13%
- Recovery Rate currently at 98.68%
- 9,685 recoveries in the last 24 hours increases Total Recoveries to
- 4,38,55,365
- 6,168 new cases recorded in the last 24 hours
- Daily positivity rate 
- Weekly Positivity Rate 
- 88.64 cr Total Tests conducted so far; 3,18,642 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 2 सप्टेंबर 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या प्राथमिक अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसींच्या मात्रांच्या संख्येने 212 कोटी 75 लाखांचा  टप्पा ओलांडला आहे.
देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम 16 मार्च 2022 रोजी सुरु झाली. आतापर्यंत 4.03 कोटींहून अधिक  किशोरवयीन मुलामुलींना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याची मोहीम देखील 10 एप्रिल 2022 पासून सुरु करण्यात आली आहे.
भारतातील कोविड उपचाराधीन रुग्णसंख्या आता 59,210 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.13 टक्के आहे.
त्यामुळे, भारतातील कोविड रुग्ण बरे होण्याचा दर आता 98.68 टक्के झाला आहे. गेल्या 24 तासांत 9,685 रुग्ण कोविड आजारातून बरे झाले आहेत. देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,38,55,365 झाली आहे.
गेल्या 24 तासांत, देशात नव्या 6,168 कोविड रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 3,18,642 चाचण्या करण्यात आल्या. देशात आतापर्यंत एकंदर 88 कोटी 64 लाखांहून अधिक  चाचण्या करण्यात आल्या आहेत. देशात साप्ताहिक पॉझिटीव्हिटी दर सध्या 2.51 % आहे आणि दैनंदिन पॉझिटीव्हिटी दर 1.94%.इतका नोंदला गेला आहे.
इतर अपडेट्स :S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 94
खाण मंत्रालय
खाण इंदाबा आंतरराष्ट्रीय परिषदेत खाण, कोळसा आणि रेल्वे राज्यमंत्री रावसाहेब पाटील दानवे यांनी केले भारतीय शिष्टमंडळाचे नेतृत्व
दरवर्षी दक्षिण आफ्रिकेत केप टाउन येथे आयोजित केली जाणारी मायनिंग इंदाबा ही खाण परिषद जगातील सर्वात लोकप्रिय खाण परिषदांपैकी एक आहे. यंदा खाण, कोळसा आणि रेल्वे राज्यमंत्री रावसाहेब पाटील दानवे यांच्या नेतृत्वाखाली केंद्र सरकारचे शिष्टमंडळ या परिषदेत सहभागी झाले. मध्य प्रदेश सरकारचे खाण आणि कामगार विभाग मंत्री ब्रिजेंद्र प्रताप सिंह यांनीही या परिषदेला उपस्थित होते. शिष्टमंडळात खाण, कोळसा, पोलाद आणि परराष्ट्र मंत्रालयांचे अधिकारी तसेच जीएसआय, एएमडी, एचसीएल, नाल्को, एनएमडीसी, सीआयएल, सेल, मॉईल, एमईसीएल, एनटीपीसी, ओएमसी सारख्या कंपन्या/ सार्वजनिक क्षेत्रातील कंपन्यांच्या प्रतिनिधींचा समावेश होता.
भारतीय खाण आणि खनिज क्षेत्राची ताकद दर्शविणारे एक आकर्षक व्यासपीठ पॅव्हेलियन परिषदेच्या ठिकाणी उभारण्यात आले होते. “भारतातील गुंतवणुकीच्या संधी” या संकल्पनेसह परिषदेचे उद्घाटन 6 फेब्रुवारी 2023 रोजी रावसाहेब पाटील दानवे आणि ब्रिजेंद्र प्रताप सिंह यांच्या हस्ते झाले. पॅव्हेलियनचे डिझाइन आणि त्यातील सामग्री यांच्या उच्च दर्जाबद्दल आंतरराष्ट्रीय प्रतिनिधींनी कौतुक केले. सरकारने हाती घेतलेले उपक्रम आणि सुधारणांविषयी खाण मंत्रालयाचे एक माहितीपत्रक आणि विविध राज्य सरकारांच्या आगामी कृती करण्यायोग्य खनिज ब्लॉक्सची पुस्तिका यावेळी वितरित करण्यात आली.
परिषदेच्या निमित्ताने सौदी अरेबिया, नायजेरिया, काँगो आणि झांबिया यांच्यासोबत द्विपक्षीय मंत्रीस्तरीय बैठका झाल्या. विविध देश आणि संघटनांचे प्रतिनिधी तसेच भारतीय प्रतिनिधी यांच्यातही चर्चेच्या अनेक फेऱ्या झाल्या. दक्षिण आफ्रिकेतील भारताचे उच्चायुक्त आणि केपटाऊन येथील भारताचे वाणिज्य दूत या कार्यक्रमाला उपस्थित होते. केपटाऊनमध्ये भारत सरकारच्या यशस्वी सहभागाचे त्यांनी स्वागत केले. खाण आणि खनिज क्षेत्रातील सरकारच्या उपक्रमांबद्दल दानवे यांनी माहिती दिली आणि त्यांना भारतात गुंतवणूक करण्याचे आवाहन दानवे यांनी 8 फेब्रुवारी रोजी आंतरराष्ट्रीय प्रतिनिधींना संबोधित करताना केले.
पंतप्रधान कार्यालय
गंधडा गुढी चित्रपटाचा ट्रेलर प्रदर्शित झाल्यावर पंतप्रधानांनी या प्रकल्पाला दिल्या शुभेच्छा
पंतप्रधान नरेंद्र मोदी यांनी गंधडा गुढी चित्रपटाचा ट्रेलर प्रदर्शित झाल्यानंतर या प्रकल्पाला शुभेच्छा दिल्या आहेत. दिवंगत कन्नड अभिनेता पुनीत राजकुमार यांच्या आत्मियतेेचा हा प्रकल्प होता. कर्नाटकातील नैसर्गिक सौंदर्य आणि पर्यावरण संवर्धनाला समर्पित असा हा गंधडा गुढी चित्रपट आहे. दिवंगत पुनीत राजकुमार यांनी जगभरातील लाखो लोकांच्या हृदयात स्थान मिळविले आहे, अशी भावना पंतप्रधानांनी व्यक्त यावेळी केली आहे.
दिवंगत कन्नड अभिनेता पुनीत राजकुमार यांच्या पत्नी अश्विनी पुनीत राजकुमार यांच्या ट्विटचा हवाला देत पंतप्रधानांनी ट्विट केले;
“अप्पू जगभरातील लाखो लोकांच्या हृदयात राहतील. ते तेजस्वी व्यक्तिमत्व, उर्जेने परिपूर्ण आणि अतुलनीय प्रतिभेने धनी होते. गंधडा गुढी हा चित्रपट निसर्ग मातेला, कर्नाटकचे नैसर्गिक सौंदर्य आणि पर्यावरण संवर्धनासाठी समर्पित अशी भेट आहे. या प्रयत्नासाठी माझ्या शुभेच्छा.”
आर्थिक व्यवहार विषयक मंत्रिमंडळ समिती
किसान उर्जा सुरक्षा आणि उत्थान महाभियान सुरु करण्यासाठी केंद्रीय मंत्रिमंडळाची मंजुरी
नवी दिल्ली, 19 फेब्रुवारी 2019
शेतकऱ्यांना आर्थिक आणि जल सुरक्षा पुरवण्याच्या उद्देशाने, किसान उर्जा सुरक्षा आणि उत्थान महाभियान सुरु करण्यासाठी केंद्रीय मंत्रिमंडळाच्या अर्थविषयक समितीने मंजुरी दिली आहे.
या प्रस्तावित योजनेचे तीन घटक आहेत-
घटक ए-नवीकरणीय उर्जा सयंत्रे, भूमीवर निर्माण करण्यात आलेल्या 10,000 मेगावॅटच्या विकेंद्रीकृत ग्रीडशी जोडणे.
घटक बी - सौर उर्जेवर चालणारे,17.50 लाख कृषी पंप बसवणे.
घटक सी –,10 लाख, ग्रीडशी जोडलेल्या सौर उर्जेवर चालणाऱ्या कृषी पंपांचे सौरकरण 2022पर्यंत 25,750 मेगावॅट सौर क्षमतेची भर घालण्याचे या योजनेचे उद्दिष्ट आहे. या योजनेसाठी केंद्राकडून एकूण 34,422 कोटी रुपयांचे वित्तीय सहाय्य दिले जाणार आहे.
घटक ए आणि घटक स प्रायोगिक तत्वावर लागू करण्यात येणार आहे.घटक ए अंतर्गत 1000 मेगावॅट निर्मिती तर घटक सी अंतर्गत 1 लाख कृषी पंप ग्रीडशी जोडले जाणार आहेत.
घटक बी अंतर्गत शेतकऱ्याला 7.5 एचपी क्षमतेचे सौर पंप बसवण्यासाठी सहाय्य केले जाईल.
घटक सी अंतर्गत शेतकऱ्याला 7.5 एचपी क्षमतेच्या पंपांचे सौरकरण करण्यासाठी सहाय्य केले जाईल. या योजनेमुळे कार्बन उत्सर्जन कमी होऊन पर्यावरणावर सकारात्मक परिणाम होणार आहे. या योजनेमधे थेट रोजगार निर्माण करण्याची क्षमता आहे.स्वयं रोजगारात वाढ करण्या बरोबरच कुशल आणि अकुशल कामगारांसाठी 6.31 लाख नवे रोजगार निर्माण होण्याची शक्यता आहे.
B.Gokhale/N.Chitale/D. Rane
(Visitor Counter : 147
ग्रामीण विकास मंत्रालय
केंद्रीय मंत्री गिरीराज सिंह यांनी प्रधानमंत्री आवास योजना – ग्रामीण  डॅशबोर्डचे उद्घाटन केले
‘आम जनता का पोर्टल’ बनवण्यासाठी डॅशबोर्ड सार्वजनिक करण्याचे अधिकाऱ्यांना दिले निर्देश
प्रधानमंत्री आवास योजना – ग्रामीण अंतर्गत 2.62 कोटी घरांच्या उद्दिष्टाच्या तुलनेत 1.73 कोटी घरांचे बांधकाम पूर्ण
नवी दिल्ली, 22 फेब्रुवारी 2022
केंद्रीय ग्रामीण विकास आणि पंचायती राज मंत्री गिरीराज सिंह यांनी आज योजनेच्या अंमलबजावणीवर बारकाईने लक्ष ठेवण्यासाठी PMAYG डॅशबोर्डचे उदघाटन केले. डॅशबोर्डचा वापर पीएमएवायजीच्या हितधारकांकडून देखरेख आणि व्यवस्थापकीय उद्देशांसाठी केला जाईल. तसेच प्रत्यक्षात ते ‘आम जनता का पोर्टल’ बनवण्यासाठी हे पोर्टल सार्वजनिक करण्याचे निर्देश दिले.
भ्रष्टाचाराविरुद्ध सरकारच्या शून्य सहिष्णुता धोरणाविषयी बोलताना गिरीराज सिंह म्हणाले की, डॅशबोर्डमुळे योजनेच्या अंमलबजावणीत संपूर्ण पारदर्शकता येईल. डॅशबोर्डची लिंक गावांच्या सरपंचांपासून मतदारसंघातील खासदारांपर्यंत पोहोचण्याचे सुनिश्चित करण्याचे निर्देश दिले , जेणेकरून ते योजनेवर लक्ष ठेवू शकतील, डॅशबोर्डच्या प्रभावी वापरासाठी राज्यांना मार्गदर्शक सूचना जारी करण्याची सूचना ग्रामविकास मंत्रालयाच्या सचिवांना केली.
यावेळी केंद्रीय ग्रामीण विकास राज्यमंत्री फग्गनसिंग कुलस्ते आणि साध्वी निरंजन ज्योती, केंद्रीय पंचायत राज मंत्री कपिल पाटील, ग्रामविकास मंत्रालयाचे सचिव नागेंद्र नाथ सिन्हा आणि उपमहासंचालक गया प्रसाद हे देखील उपस्थित होते.
पार्श्वभूमी
वर्ष 2024 पर्यंत “सर्वांना घरे” देण्याचे उद्दिष्ट साध्य करण्यासाठी,केंद्र सरकारने प्रधानमंत्री आवास योजना-ग्रामीण ही ग्रामीण गृहनिर्माण योजना, 1 एप्रिल 2016 पासून सुरु केली आहे. या योजनेत 2024 पर्यंत सर्व मूलभूत सुविधांसह 2.95 कोटी घरे बांधण्याचे उद्दिष्ट असून 21 फेब्रुवारी 2022 पर्यंत, 2.62 कोटी घरांच्या एकत्रित उद्दिष्टाच्या तुलनेत एकूण 1.73 कोटी घरे बांधून पूर्ण झाली आहेत.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
मंत्रिमंडळ
देशातील अत्यंत महत्त्वाच्या प्रारंभिक घटक / औषध माध्यमिक घटक आणि सक्रिय औषधी घटकांच्या देशांतर्गत उत्पादनाला प्रोत्साहन देण्यास केंद्रीय मंत्रिमंडळाची मंजुरी
नवी दिल्ली, 21 मार्च 2020
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने खालील योजनांना मान्यता दिली आहे:
- पुढील पाच वर्षांत 3,000 कोटी रुपयांच्या उलाढालीसह तीन औषध पार्कसमध्ये सामायिक पायाभूत सुविधांसाठी अर्थसहाय्य प्रदान करण्यास प्रोत्साहन योजना
- पुढील आठ वर्षात 6940 कोटी रुपयांच्या उलाढालीसह देशात अतिमहत्वपूर्ण केएसएम / औषध मध्य सामग्री आणि एपीआयच्या देशांतर्गत उत्पादनाला प्रोत्साहन देण्यासाठी 'उत्पादन आधारित लाभांश योजने'ला प्रोत्साहन.
सविस्तर:
मोठ्याप्रमाणात औषध पार्कला प्रोत्साहन
- राज्यांच्या सहकार्याने भारतात तीन मेगा औषध पार्कस विकसित करण्याचा निर्णय.
- भारत सरकार प्रत्येक बल्क औषध पार्कसाठी राज्य सरकारला कमाल 1,000 कोटी रुपयांचे आर्थिक सहाय्य प्रदान करेल.
- प्रत्येक पार्कमध्ये सॉल्व्हेंट रिकव्हरी संयंत्र, उर्धपतन संयंत्र, ऊर्जा आणि वाफ संयंत्र, सामायिक सांडपाणी प्रक्रिया संयंत्र आदी सामायिक सुविधा उपलब्ध असतील.
- या योजनेत पुढील 5 वर्षासाठी 3,000 कोटी रुपयांच्या निधीला मंजुरी दिली आहे.
उत्पादन आधारित प्रोत्साहन योजना
- निवडक 53 अतिमहत्वाच्या बल्क औषधाच्या योग्य उत्पादकांसाठी पुढील 6 वर्षांच्या कालावधी दरम्यान मदत दिली जाईल जी उत्पादन वृद्धीवर आधारित असेल आणि यासाठी 2019-20 हे आधारवर्ष मानले जाईल.
- निवडक 53 अतिमहत्वाच्या बल्क औषधांपैकी 26 आंबविणे प्रक्रिया आधारित औषधे असून, 27 रासायनिक संश्लेषण औषधे आहेत. आंबविणे प्रक्रिया आधारित बल्क औषधांसाठी प्रोत्साहन दर 20% असेल तर रासायनिक संश्लेषण आधारित बल्क औषधांसाठी प्रोत्साहन दर 10% असेल.
- पुढील 8 वर्षांसाठी 6,940 कोटी रुपये मंजूर केले आहेत.
परिणाम:
बल्क औषध पार्कसला प्रोत्साहन:
या योजनेमुळे देशातील मोठ्या प्रमाणत होणारा बल्क औषधांवरील खर्च आणि बल्क औषधांबाबतची इतर देशांवरील निर्भरता कमी होईल अशी आशा आहे.
उत्पादन आधारित प्रोत्साहन योजना
- अत्यंत महत्त्वाच्या केएसएम / औषध माध्यमिक आणि एजीआयमध्ये मोठ्या प्रमाणात गुंतवणूक आकर्षित करून घरगुती उत्पादनास प्रोत्साहन देणे हे या योजनेचे उद्दीष्ट आहे. यामुळे एपीआय उत्पादनात केएसएम / औषध मध्यस्थ आणि इतर देशांवरील भारताचे अवलंबन कमी होईल.
- यामुळे पुढील 8 वर्षात विक्रीमध्ये 46,400 कोटी रुपयांची वृद्धी होईल आणि रोजगार निर्मितीमध्ये लक्षणीय वाढ होईल.
अंमलबजावणी
बल्क औषध पार्कसला प्रोत्साहन:
संबंधित राज्य सरकारांनी स्थापन केलेल्या राज्य अंमलबजावणी एजन्सी  द्वारे ही योजना राबविली जाईल. नजीकच्या भविष्यात मेगा बल्क औषध पार्क्स स्थापन करण्याचे उद्दिष्ट आहे.
उत्पादन आधारित प्रोत्साहन योजना
औषध विभागाने नेमून दिलेल्या प्रकल्प व्यवस्थापन संस्थेद्वारे या योजनेची अंमलबजावणी केली जाईल. ही योजना केवळ निर्धारित 53 अतिमहत्वाच्या बल्क औषधांसाठी लागू असेल.
फायदे:
- 3 बल्क औषध पार्कच्या या योजनेअंतर्गत मिळालेल्या आर्थिक मदतीने सामायिक पायाभूत सुविधा निर्माण केल्या जातील.
- यामुळे देशातील बल्क औषधांचा उत्पादन खर्च आणि इतर देशांवरील अवलंबत्व कमी होईल अशी अपेक्षा आहे.
पार्श्वभूमी:
भारतीय औषध उद्योग हा जगातील तिसऱ्या क्रमांकाचा औषध उद्योग आहे. असे असले तरीही भारत मुलभूत कच्च्या मालासाठी इतर देशांवर अवलंबून आहे. नागरिकांना परवडणारी आरोग्य सेवा मिळावी यासाठी औषधांचा निरंतर पुरवठा होणे गरजेचे आहे.
B.Gokhale/S.Mhatre/D.Rane
(Visitor Counter : 226
वाणिज्य आणि उदयोग मंत्रालय
डाळींच्या आयातीवरची मर्यादा
(नवी दिल्ली, 2 जानेवारी 2019
डाळींच्या किंमती स्थिर रहाव्यात आणि शेतकऱ्यांच्या हितरक्षणासाठी केंद्र सरकारने तूर, मूग आणि उडीद डाळीच्या आयातीसाठी वार्षिक 5 लाख मेट्रीक टन इतकी मर्यादा निश्चित केली. त्यानुसार ऑगस्ट 2017 पासून तूरडाळीसाठी 2 लाख मेट्रिक टन, उडीद आणि मूग डाळीसाठी प्रत्येकी 1.5 लाख मेट्रीक टन वार्षिक कोटा मर्यादा निश्चित करण्यात आली आहे. सेंद्रीय डाळींसह डाळींच्या सर्व जाती प्रमाणविषयक कोणत्याही मर्यादेविना निर्यातीसाठी मुक्त ठेवण्यात आल्या आहेत.
केंद्रीय वाणिज्य आणि उद्योग राज्यमंत्री सी.आर.चौधरी यांनी आज राज्यसभेत एका लेखी उत्तरात ही माहिती दिली.
N.Sapre/N.Chitale/P.Kor
युवा व्यवहार आणि क्रीडा मंत्रालय
राष्ट्रकूल 2022 : भारतीय भारोत्तोलक संकेत सर्गरने जिंकले रौप्य तर पी गुरुराजाने जिंकले कांस्य पदक
ठळक वैशिष्ट्ये:
- राष्ट्रपती द्रौपदी मुर्मू आणि पंतप्रधान नरेंद्र मोदी यांनी संकेत सर्गर आणि पी गुरुराजा यांच्या लक्षणीय कामगिरीबद्दल केले त्यांचे अभिनंदन
- संकेतचे अभिनंदन करतांना “भारताला तुझा अभिमान आहे” असे क्रीडा मंत्री अनुराग ठाकूर यांचे गौरवोद्गार
बर्मिगहॅम इथे सुरु असलेल्या राष्ट्रकुल स्पर्धा 2022 मध्ये, भारोत्तोलनाच्या 55 किलो वजनी गटात, भारताच्या संकेत सर्गरने रौप्य पदक जिंकत, भारताच्या विजयाचे खाते उघडले आहे. तर दुसरीकडे, 61 किलो वजनी गटात भारताच्याच पी. गुरुराजाने कांस्य पदक जिंकले आहे. या कामगिरीबद्दल संकेत सर्गर आणि पी. गुरुराजा यांचे राष्ट्रपती द्रौपदी मुर्मू, पंतप्रधान नरेंद्र मोदी, केंद्रीय क्रीडा मंत्री अनुराग ठाकूर यांच्यासह देशभरातल्या जनतेकडून अभिनंदन होत आहे.
राष्ट्रपती द्रौपदी मुर्मू यांनी संकेतचे अभिनंदन करतांना ट्वीट केले आहे, “तुझ्या अविरत परिश्रमामुळेच आज भारताला हा गौरव प्राप्त झाला आहे. भारताने आज आपल्या पदकांचे खाते उघडले आहे, पुढच्या सगळ्या प्रयत्नांसाठी माझ्या खूप शुभेच्छा !”
पी. गुरुराजाचे अभिनंदन करतांना राष्ट्रपती म्हणाल्या, “ राष्ट्रकुल स्पर्धेत भारोत्तोलनात कांस्य पदक जिंकल्याबद्दल पी. गुरुराजाचे अभिनंदन ! तुझ्या यशाचा संपूर्ण देशाला अभिमान आहे. अशा पुढच्या अनेक प्रेरणादायक यशांसाठी माझ्या अनेक शुभेच्छा!”
राष्ट्रकुल 2022 स्पर्धेत भारोत्तोलनाच्या 55 किलो वजनी गटात रौप्यपदक पटकावल्याबद्दल पंतप्रधान नरेंद्र मोदी यांनीही संकेत सर्गरचे आणि कांस्य पदक पटकावल्याबद्दल पी. गुरुराजाचे अभिनंदन केले आहे.“ संकेत सर्गरचे खेळात अद्वितीय प्रदर्शन ! राष्ट्रकूल स्पर्धेत रौप्य पदक जिंकत त्याने भारताला एक उत्तम सुरुवात करुन दिली आहे. त्याचे खूप खूप अभिनंदन आणि त्याच्या पुढच्या प्रयत्नांसाठी अनेक शुभेच्छा!”
गुरुराजाचे अभिनंदन करतांना पंतप्रधान यांनी ट्वीट केले आहे, “ राष्ट्रकुल स्पर्धेत कांस्य पदक जिंकण्याच्या पी गुरुराजा याच्या कामगिरीचा अतिशय आनंद झाला आहे. त्याने अतिशय चिकाटी आणि दृढनिश्चयाचे प्रदर्शन केले. त्याच्या क्रीडाक्षेत्रातील पुढच्या प्रवासासाठी माझ्या अनेक शुभेच्छा!''
केंद्रीय युवा व्यवहार आणि क्रीडा मंत्री अनुराग ठाकूर यांनी देखील संकेत सर्गर आणि पी गुरुराजा यांचे या उत्कृष्ट कामगिरीसाठी अभिनंदन केले आहे. संकेत सर्गरचे अभिनंदन करताना आपल्या ट्वीट मध्ये अनुराग ठाकूर म्हणाले, “राष्ट्रकुल स्पर्धा 2022 मध्ये संकेत सर्गरने पुरुषांच्या 55 किग्रा  गटात भारोत्तोलन स्पर्धेचे रौप्य पदक पटकावून भारताचे पदकांचे खाते उघडले आहे. सुवर्ण पदक थोडक्यात हुकले, पण भारताला तुझा खरोखर अभिमान आहे. अभिनंदन संकेत!”
पी. गुरुराजाचे अभिनंदन करताना ठाकूर यांनी ट्वीट मध्ये म्हटले, “पुरुषांच्या 61 किलो भारोत्तोलन स्पर्धेत पी. गुरुराजा याने राष्ट्रकुल स्पर्धा 2022 मध्ये कांस्य पदक मिळवून देशाला आणखी गौरव मिळवून दिला आहे. ज्या प्रकारे त्याने क्लीन अँड जर्क प्रकारात पुनरागमन केले ते खरोखरच प्रशंसनीय आहे. सलग दुसऱ्या राष्ट्रकूल पदकासाठी अभिनंदन पी. गुरुराजा आणि पुढच्या अनेक स्पर्धांसाठी शुभेच्छा.”
संकेतने 2013 मध्ये भारोत्तोलन सुरु केले. शेतकऱ्याच्या घरात जन्माला आलेल्या संकेतच्या कुटुंबातच भारोत्तोलानाची आवड आहेत, त्याची बहिणदेखील भारोत्तोलन करते.
गुरुराजाने महाविद्यालयीन जीवनातच 2010 मध्ये भारोत्तोलन सुरु केले. तो 2015 ला भारतीय हवाई दलात रुजू झाला. त्याची 2016 मध्ये भारतीय राष्ट्रीय चमूत निवड करण्यात आली.
संकेत सर्गर विषयी सविस्तर माहितीसाठी इथे क्लिक करा
पी गुरुराजा विषयी सविस्तर माहितीसाठी इथे क्लिक करा
पंतप्रधान कार्यालय
नागालँडच्या पहिल्या महिला राज्यसभा सदस्य एस. फांगनॉन कोन्याक यांनी सभागृहाचे अध्यक्ष म्हणून काम केल्याबद्दल पंतप्रधानांनी व्यक्त केला आनंद
नवी दिल्ली, 25 जुलै 2023
नागालँडच्या पहिल्या महिला राज्यसभा सदस्य एस. फांगनॉन कोन्याक यांनी सभागृहाच्या अध्यक्ष म्हणून काम केले त्याबद्दल पंतप्रधान नरेंद्र मोदी यांनी आनंद व्यक्त केला आहे. राज्यसभा अध्यक्ष जगदीप धनखड यांनी मागील आठवड्यात त्यांचे उपाध्यक्षांच्या समितीवर नामनिर्देशन केले होते. या संदर्भात राज्यसभा सदस्य एस. फांगनॉन कोन्याक यांच्या ट्वीटला प्रतिसाद देताना पंतप्रधान यांनी, “अतिशय अभिमानास्पद क्षण” असे म्हटले आहे.
S.Patil/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(